पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में एक तरफ आने जाने वालों को पास की जरूरत पड़ी हुई है वहीं भाजपा ने नेहरू पार्क के सामने बिना प्रशासनिक परमिशन के 2 घंटे तक धरना दिया। हालांकि सांकेतिक धरने की अनुमति के लिए पार्टी जिला अध्यक्ष ने प्रशासन को पत्र दिया था।
बुधवार को 11 बजे भाजपा जिला अध्यक्ष एडवोकेट शंकर धूपड़, हरियाणा युवा आयोग के चेयरमैन मुकेश गौड़, प्रदेश उपाध्यक्ष ठा. विक्रम सिंह कुछ कार्यकर्ताओं के साथ नेहरू पार्क के सामने पहुंचे और टेंट लगवाकर सांकेतिक धरने पर बैठ गए।
भाजपा जिला महामंत्री बृजपाल सिंह व भाजपा नेता अरविंद पुंडीर भी धरने पर पहुंचे। पांचों कार्यकर्ता लगभग डेढ़ घंटे तक धरने पर बैठे रहे। इसके बाद विधायक घनश्याम सर्राफ धरने पर पहुंचे। एक कार्यकर्ता धरने से उठाने के बाद विधायक अन्य कार्यकर्ताओं के साथ लगभग 30 मिनट तक धरने पर बैठे। इस दौरान भाजपा जिला मीडिया प्रभारी सोनू सैनी, जिला सह मीडिया प्रभारी राकेश मिश्रा आदि भी मौजूद थे।
गुंडागर्दी बर्दाश्त नहीं
भाजपा जिला अध्यक्ष शंकर धूपड़ ने कहा कि पश्चिम बंगला में टीएमसी के गुंडों ने जिस तरह हिंसा का तांडव शुरू किया है, वो बेहद खौफनाक और शर्मनाक है। धरने को संबोधित करते हुए विधायक घनश्याम सर्राफ, हरियाणा युवा आयोग के चेयरमैन मुकेश गौड़ व प्रदेश उपाध्यक्ष ठा. विक्रम सिंह ने कहा कि टीएमसी की गुंडागर्दी को भाजपा बर्दाश्त करने वाली नहीं है।
अनुमति को लिखा था पत्र
लॉकडाउन में धरने पर जिला अध्यक्ष ने एडवोकेट शंकर धूपड़ ने कहा कि पश्चिम बंगाल में टीएमसी कार्यकर्ताओं की गुंडा गर्दी के खिलाफ पार्टी के निर्देश पर दो घंटे के लिए कोविड को ध्यान में रखते हुए केवल पांच-पांच कार्यकर्ताओं ने सांकेतिक धरना दिया है। धरने की अनुमति के संबंध में प्रशासन को पत्र दिया गया था, लेकिन धरने के लिए परमिशन नहीं दी है।
बवानीखेड़ा में भी जताया रोष
बवानी खेड़ा| पश्चिम बंगाल में भाजपा कार्यकर्ताओं और लोकतंत्र की हत्या के विरोध में बीजेपी कार्यकर्ताओं ने नपा कार्यालय के सामने हांसी-भिवानी मार्ग पर बैठकर रोष जताया। मंडलाध्यक्ष हरिओम शर्मा, मंजीत सिंह, जगदंबा महता, प्रदीप कुमार, नरेश कुमार, ज्ञान गलाटी, रत्न कौशिक ने बताया कि भाजपा कार्यकर्ताओं पर जो प्रहार हो रहा है इस विपरीत काल में बंगाल के कार्यकर्ताओं के साथ खड़े होकर प्रजातांत्रिक तरीके से लड़ने के लिए कृतसंकल्प है। बंगाल की जिस जनता ने सत्ता सौंपी है उसी पर अत्याचार किया जा रहा है, जो कतई सहन नहीं किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn